เครียดค่ะ เป็นมาตั้งแต่เด็กแล้ว เวลาเครียดจะรู้สึกว่าไม่อยากอยู่ หาวิธีฆ่าตัวตายมาหลายครั้ง จนเริ่มโตขึ้นมา ชอบทำร้ายตัวเอง นอนไม่หลับ รู้สึกหดหู่ เหม่อลอย ไม่อยากทำอะไร อยากนอนแบบไม่ตื่น เวลาเสียใจมากๆ ชอบกรีดแขนตัวเอง หยิกตัวเอง ชอบเก็บเอาคำด่ามาคิด จนทำให้ไม่อยากอยู่แล้ว ล่าสุดกินยาฆ่าตัวตายไป แต่ล้างท้องทันค่ะ เป็นแบบนี้มาตั้งแต่9ขวบ จนตอนนี้17แีแล้ว หนักขึ้นเรื่อยๆ เข้าข่ายโรคซึมเศร้ามั้ยคะ อยากพบ แต่ไม่กล้า เขาว่าค่ารักษาแพงค่ะ
สวัสดีค่ะ อาการดังกล่าวมานั้นอาจเกิดจาก-โรคซึมเศร้า-ภาวะซึมเศร้า ซึ่งเกิดได้ในคนทั่วไปที่เผชิญกับปัญหาหรือความทุกข์-ปัญหาในการปรับตัวเข้ากับสิ่งแวดล้อมภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานหากมีภาวะซึมเศร้าติดต่อกันเกิน 2 อาทิตย์ และมีความรู้สึกอยากฆ่าตัวตาย เก็บตัวมากจนเสียการเรียน การทำงาน พฤติกรรมการกินการนอนเปลี่ยนแปลง อันนี้อาจจะจัดว่าเป็นโรคซึมเศร้าแนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะควรไปตามรพ.ที่มีสิทธิ์การรักษาเพื่อลดปัญหาค่าใช้จ่ายค่ะ อีกทั้งการรักษาโรคซึมเศร้าอาจจะต้องรักษาต่อเนื่องควรไปในรพ.ที่อยู่ใกล้บ้านการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป และควรเห็นค่าของชีวิตตัวเองให้มาก พยายามอย่าคิดเรื่องเก่าๆหรือคำพูดที่คนอื่นพูดมากจนเกินไป เพราะจริงๆแล้วสิ่งที่สำคัญที่สุดก็คือตัวเราและความสุขของเราค่ะอ่านเพิ่มเติม